ด่วน! อย.ไฟเขียวขึ้นทะเบียนวัคซีนโควิด ”ซิโนฟาร์ม” แล้ว
ด่วน! อย.ไฟเขียวขึ้นทะเบียนวัคซีนโควิด ”ซิโนฟาร์ม” แล้ว
28 พ.ค. 2564

วันนี้(28 พ.ค.64) สำนักงานคณะกรรมการอาหารและยา (อย.) แถลงว่า คณะกรรมการ อย.ได้พิจารณาอนุมัติการขึ้นทะเบียนวัคซีนต้านโควิดของซิโนฟาร์ม ที่ผลิตจากสถาบันชีววัตถุกรุงปักกิ่ง ในประเทศจีน ซึ่งจะต้องฉีด 2 เข็ม ห่างกัน 28 วัน นำเข้าโดยบริษัท ไบโอจีนีเทค จำกัด
โดยก่อนหน้านี้ สำนักงานคณะกรรมการอาหารและยา (อย.) ได้อนุมัติวัคซีนโควิด-19 ไปแล้ว 4 ราย ได้แก่ วัคซีนแอสตร้าเซนเนก้า โดยบริษัท แอสตร้าเซนเนก้า (ประเทศไทย) จำกัด และที่ผลิตในประเทศไทยโดย บริษัท สยามไบโอไซเอนซ์ จำกัด, วัคซีนโคโรนาแวค ของบริษัท ซิโนแวค นำเข้าโดยองค์การเภสัชกรรม, วัคซีนจอห์นสันแอนด์จอห์นสัน โดยบริษัท แจนเซ่น-ซีแลค จำกัด, และวัคซีนโมเดอร์นา โดยบริษัท ซิลลิค ฟาร์มา จำกัด และล่าสุดวัคซีนซิโนฟาร์ม โดย บริษัท ไบโอจีนีเทค จำกัด
ส่วนอีก 2 รายการที่อยู่ระหว่างทยอยยื่นเอกสาร พร้อมประเมินคำขอขึ้นทะเบียนต่อเนื่อง ได้แก่ วัคซีนสปุตนิค วี โดยบริษัท คินเจน ไบโอเทค จำกัด และวัคซีน Covaxin นำเข้าโดย บริษัท ไบโอจีนีเทค จำกัด